Kladrubi na Labi
<s>Kladrubi na Labi je selo sa statusom opštine u okrugu Pardubice, sjeverozapadna Češka.</s><s>Selo je poznato po nacionalnoj ergeli, gdje se od 16. stoljeća uzgajaju starokladrubski konji (kladruberi), najstarija češka konjska pasmina i jedna od najstarijih svjetskih pasmina konja.</s>

<s>Istorija 
Prvi pisani spomen sela potječe iz 1350. godine.</s><s>Do 1500.</s><s>Kladrub je pripadao manjim vlasnicima, a 1500. kupio ga je jedan od pripadnika moravske feudalne porodice Perštejna.</s><s>Godine 1560. selo su prodali kraljevskom dvoru Maksimilijana II, zajedno sa dvorcem Kladruby i poljem za uzgoj konja.</s><s>Kralj Rudolf II. dodijelio je ergeli status carske dvorske ergele.</s><s>Sve do 1918. godine Kladruby nad Labem je bio posjed Austro-Ugarske monarhije.</s>

<s>Od 1918. počela je u Čehoslovačkoj likvidacija uzgoja prodajom i prijenosom konja, a njena obnova 1940-ih godina.</s><s>Za regeneraciju su se morali koristiti djelomično i konji drugih pasmina.</s>

<s>God. 1995 kladrubski konj je proglašen spomenikom kulture, a 2002. godine je Nacionalna ergela Kladrubi proglašena nacionalnim spomenikom kulture Češke Republike.</s><s>Pasmina je prvenstveno namijenjena za prijevoz i za svečanu reprezentativnu ulogu, ali se koristi i za rekreativno jahanje.</s><s>Do 2019. postoji oko 1.100 do 1.200 konja ove pasmine u svijetu, od čega njih oko 300 je u ergeli Kladrubi na Labi.</s>

<s>Svjetska baština 
Pejzaž za uzgoj i obuku konja za ceremonijalne kočije u Kladrubiu na Labi je 2012. godine upisan na UNESCO-ov popis mjesta svjetske baštine</s>

<s>Lokalitet obuhvata sela Kladrubi i Selmice, Carsku ergelu i okolna imanja, bašte, pašnjake za konje i vodotoke.</s><s>U ergeli su carske zgrade sa štalama, uzgojnim kućama, lovačkim kućama, školom jahanja i obližnjom uzgojnom stanicom Selmice, uglavnom barokno-klasicističke zgrade izgrađene od 1821. do 1895. god.</s><s>Posebnu podružnicu čini Seljačka farma Slatinany.</s>

<s>Pejzaž je jedinstveno dizajniran u 16. i 17. vijeku kako bi se efikasno uzgajali i trenirali kladruberski konji.</s><s>Osim toga, ovo područje pokazuje izvanredan primjer posebnog stila pejzažne arhitekture koji je postao popularan u 18. stoljeću.</s>

<s>Izvori</s>

<s>Svjetska baština u Češkoj</s>

